呢日同舊朋友聚會，一行七人掛住食同傾計 冇影主菜添😅呢度坐得幾舒服 服務又好！我請侍應閂細啲冷氣，佢仲好細心好主動咁比埋杯熱水我，叫我飲啖暖下身。啲嘢食都幾特別，印象最深係卡邦尼河粉 口感好特別仲有個黑毛豬 好正！好想再叫多碟🤣最後到上甜品先記得影相😂雞蛋仔淋咗啲，另外一樣唔記得叫咩名就幾好食 即整要等30分鐘都好值得！好滿足愉快既晚餐😋😋埋單送咗張九折卡俾我哋，即刻好想下次黎再試埋佢其他嘢食，仲有黑毛豬要再食！！